CELEX: 32009R0904
Language: mt
Date: 2009-09-28 00:00:00
Title: Regolament tal-Kummissjoni (KE) Nru 904/2009 tat- 28 ta’ Settembru 2009 li jikkonċerna l-awtorizzazzjoni tal-guanidinoacetic acid bħala addittiv fl-għalf għat-tiġieġ għas-simna (Test b’relevanza għaż-ŻEE)

29.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 256/28
            
         REGOLAMENT TAL-KUMMISSJONI (KE) Nru 904/2009
   tat-28 ta’ Settembru 2009
   li jikkonċerna l-awtorizzazzjoni tal-guanidinoacetic acid bħala addittiv fl-għalf għat-tiġieġ għas-simna
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar ĺ-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Din l-applikazzjoni kienet akkumpanjata bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-guanidinoacetic acid (CAS Nru 352-97-6) bħala addittiv fl-għalf għat-tiġieġ għas-simna, biex tiġi kklassifikata fil-kategorija tal-addittivi “addittivi nutrittivi” u l-grupp funzjonali “amino aċidi, l-imluħ u l-analogi tagħhom”.
            
         
               (4)
            
            
               Mill-opinjoni tal-Awtorità Ewropea dwar is-Sigurtà fl-Ikel (“l-Awtorità”) tat-3 ta’ Marzu 2009 (2), jirriżulta li l-guanidinoacetic acid (CAS Nru 352-97-6) m’għandux effett negattiv fuq is-saħħa tal-annimali, is-saħħa tal-bniedem jew fuq l-ambjent. L-Awtorità ma tqisx li hemm bżonn ta’ rekwiżiti speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (5)
            
            
               L-evalwazzjoni ta’ dik il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, ġew sodisfatti. Għaldaqstant, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti fuq il-Katina Alimentari u s-Saħħa tal-Annimali.
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi nutrittivi” u mill-grupp funzjonali “amino aċidi, l-imluħ u l-analogi tagħhom”, hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Settembru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  Il-Ġurnal tal-EFSA (2009) 988, 1.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  mg/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta’ addittivi nutrittivi. Grupp funzjonali: aċidi amino, l-imluħ u l-analogi tagħhom.
                  
               
            
                  3c3.7.2
               
               
                  —
               
               
                  Guanidinoacetic acid
               
               
                  
                               
                           
                           
                              Kompożizzjoni tal-addittiv:
                              Guanidinoacetic acid b’purità ta’ mill-anqas 98 % (abbażi ta’ materja niexfa)
                           
                        
                               
                           
                           
                              Karatterizzazzjoni tas-sustanza attiva:
                              Guanidinoacetic acid CAS Nru 352-97-6 (C3H7N3O2) prodotta permezz ta’ sinteżi kimika b’:
                              
                                           
                                       
                                       
                                          ≤ 0,5 % dicyanamide
                                       
                                    
                                           
                                       
                                       
                                          ≤ 0,03 % dicyanamide
                                       
                                    
                        
                               
                           
                           
                              Metodu analitiku (1):
                              Kromatografija jonika (IC) b’tiftix tal-UV (λ = 200 nm)
                           
                        
               
                  Tiġieġ għas-simna
               
               
                  —
               
               
                  600 
               
               
                  600 
               
               
                  Il-kontenut ta’ umdità għandu jkun indikat.
                  L-addittiv għandu jiġi inkorporat fl-għalf f’forma ta’ taħlita minn qabel.
               
               
                  19 ta’ Ottubru 2019
               
            
         (1)  Id-dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza Komunitarju: www.irmm.jrc.be/crl-feed-additives